**2017 жылғы Ұлттық бірыңғай тестілеу қорытындысы**

«Білім туралы» Қазақстан Республикасының Заңы және «Білім алушылардың үлгерімін ағымдағы бақылау, аралық және қорытынды мемлекеттік аттестаттау жүргізудің үлгі ережесін бекіту туралы» Қазақстан Республикасы Білім және ғылым министрінің 2008 жылғы 18 наурыздағы № 125 бұйрығына сәйкес, білім алушылардың үлгеріміне ағымдық бақылаудың, оларды аралық және қорытынды аттестаттаудың тәртібі бойынша жүргізілді. Білім мазмұнын жаңарту аясында қорытынды аттестаттау форматы да өзгерді. Мемлекеттік бітіру емтиханы –орта білім курсын бітіргені туралы куәландыратын мемлекеттік үлгідегі құжатты алу шарты болып табылатын білім алушыларды қорытынды аттестаттаудың бір түрі. Емтихандар мектептерде өткізілді. Ұлттық бірыңғай тестілеу –жоғары оқу орындарына оқуға түсуге арналған іріктеу емтихандарының бір түрі, немесе мемлекеттік бітіру емтихандары негізінде өткізіледі.

Аудан бойынша білім беру ұйымдарын бітірген ***2538*** оқушы, оның ішінде 15 орта мектептің ***194 бітірушісі***  11-сыныпты аяқтады *(2016 жылы аяқтаған -****178****).*

***Ұлттық бірыңғай тестілеуге қатысу деңгейі:***

Барлық 11 сынып бітірушілердің үлесінен **51,54 %** (100 оқушы, 14 мектептен) Ұлттық бірыңғай тестілеуге қатысты. Ол қатысушылардың **4,35 %** деңгейі былтырғы жылмен салыстырғанда жоғарлады.

***Ең******қатысымы жоғары*** болған бітірушілер саны: Н.Г.Иванов, Жангелдин, Амангелді (100%) орта мектептеріне келді.

***Ең қатысымы төмен*** болған бітірушілер саны: Қ.Қайдосов (12,5 %), А.Қонқабаев (20 %), Қ.Топаев (31,5 %) орта мектептері бойынша. Қатысымдары төмен болғанымен орташа балдары аудан деңгейінен жоғарлады (86; 87; 80,3).

***Орташа балл деңгейі*** аудан бойынша **74,26** (2016 ж-70,62)былтырғымен салыстырғанда ***(+ 3,64 бірлікке жоғарлады).***

Аудан деңгейіненорташа балдары бірталай жоғары мектептер: А.Қонқабаев **(**87), Қ.Қайдосов (86,0), Қаратүбек (81,71), Н.Г.Иванов (81,63), Қ.Топаев (80,33), Ш.Уалиханов (80). Былтырғымен салыстырғанда бұл мектептердің орташа балл динамикасы мына позицияда 8; 24,4; 3,21; 5,16; 7,85 өсім берді. Н.Г.Иванов ОМ бойынша орташа балл деңгейі (-0,7 төмендеген);

Аудан деңгейінен төмен болған мектептерінің орташа балдары: Амангелды ОМ (49,75), А.Байтұрсынов ОМ(51,33), Албарбөгет ОМ (66,33), М.Дулатов ОМ (66,40) бірлікті құрады.

**Орташа балдары (-0,7; -7,8; -7,55;-52,7; -15,5 ) кеткен мектептер: Н.Г.Иванов, Жангелдин, Албарбөгет, Амангелды, С.Мауленов. Оның жанында орташа балдары** **өсім берген мектептер** **(+ 24; +23; +22) Қ.Қайдосов, Ғ.Қайырбеков, М.Дулатов.**

Аудан бойынша оқу жылының қорытындысымен (194 бітірушілердің 22 озат, 65 екпінділері, білім сапасы-44,8%).

**100 балл одан жоғары** алғандар барлық бітірушілердің (21,0 % құрады), ол **21 оқушы**. Бұл да болса орташа балдарының бірталай өсуіне әсерін тигізді.

100 балл одан жоғары алған оқушылардың үлесі (2016 *жылы* 13,0 %) болса, (2017 *жылы* 21,0 %) құрады.

**2017 жылғы «Алтын белгі»** аттестатына- 14 үміткер. Олар Ы.Алтынсарин орта мектебінен-3 бітіруші, Н.Г.Иванов ОМ -4, А.Қонқабаев ОМ-1, Қ.Топаев ОМ-3, Қаратүбек ОМ-3;

Қазақстан Республикасы Білім және ғылым министрінің 2008 жылғы 18 наурыздағы № 125 бұйрығына енгізілген өзгерістер бойынша: жалпы орта білім туралы аттестатқа қосымшаға енгізілетін оқыған пәндерден бағалары «5» болған 11 (12) сынып бітірушілеріне № 39 бұйрықпен бекітілген нысанға сәйкес жалпы орта білім туралы үздік аттестат беріледі. Ал жақсы мінез-құлық танытқан және 5-11 (12) сыныптар аралығында барлық пәндерден жылдық және қорытынды бағалары «5» болған және жалпы орта білімі бойынша қорытынды аттестаттаудан «5» деген бағаға өткен 11 (12) сынып бітірушілеріне № 39 бұйрықпен бекітілген нысанға сәйкес жалпы орта білім туралы «Алтын белгі» аттестаты және «Алтын белгі» белгісі беріледі.

Негізгі орта білім туралы үздік аттестат, жалпы орта білім туралы үздік және жалпы орта білім туралы «Алтын белгі» аттестаттарын және «Алтын белгі» белгісін иеленген білім алушылардың тізімі **мектеп директорының бұйрығымен бекітіледі.**

Қазақстан Республикасы білім және ғылым министрінің 2015 жылғы 28 қаңтардағы №39 бұйрығымен бекітілген Мемлекеттік үлгідегі білім беру туралы құжаттардың түрлері мен нысандарын және оларды беру қағидаларына сәйкес, **аудан бойынша 14 «Алтын белгі» аттестаттары және «Алтын белгі» белгісі, 8 жалпы орта білім туралы** **үздік аттестат берілді**.

Ұлттық бірыңғай тестілеуде **жалпы бейіндік пән** бойынша және **бейіндік пән** бойынша төмен балл жинаған оқушылар саны-36.

Шекті деңгейден өте алмаған талапкерлердің тестілеуден қайта өтуге мүмкіндіктері бар. 2017 жылғы тамыз айында және 2018 жылдың қаңтар айында ҰБТ-ны ақылы негізде қайта тапсыру мүмкіндігі беріледі.

**ҰБТ қорытындысы бойынша негізгі пәндерден алынған орташа балдары*:***

Қазақстан тарихы пәнінен (13,2 орташа балы); математикалық сауаттылық (9,43); оқу сауаттылығы (14,16);

Орыс тілінде оқытылатын мектепте Қазақстан тарихы пәнінен (14,1); математикалық сауаттылық (10,7); оқу сауаттылығы бойынша (13,5) бірліктерді құрады.

Бейіні бойынша пәндерінің берілуінен орташа балдары 15 баллдан кем болғандар: химия пәнінен-5 оқушы (бұл пәнді таңдаған-12 оқушы); математика пәнінен-20 оқушы (таңдағаны-21); физика –9, (таңдаған-20);

**Орыс тілінде оқытатын мектептің** орташа балын санамағанда қазақ мектептерінің орташа балы ***74,34*** бірлікті көрсетті. Ол былтырғымен салыстырғанда 4,63 бірлікке жоғары. Биыл түлектердің 183-і қазақ, 11-і орыс тілінде жалпы орта білім курсын аяқтады. Қазақ тілінде оқытатын мектептер саны-14 немесе барлық орта мектептердің есебімен 93,3 %, орыс тілінде оқытатын мектеп -1, немесе 6,7 % құрайды.

ҰБТ -2017 ж ең төмен көрсеткішке ие болған мектептің ***минималдық*** орташа балы Амангелды орта мектебіне келеді (49,75); ең жоғары көрсеткен мектептің ***максималдық*** орташа балы А.Қонқабаев о/м келеді (87,00); екі мектептің айырмашылығы 37,25 бірлікті көрсетеді.

**Жеке-жеке мектептерге тоқталсақ**:

***Ы.Алтынсарин орта мектебі***бойынша *(директоры Қ.Ражанов*) 43 оқушыдан, 28 оқушысы қатысып, ол барлық қатысушылардың 65,1 % құрады. Орташа балл деңгейі былтырғымен салыстырғанда **(+12,9**) бірлікке жоғарлады, ҰБТ-2017 ж нәтижесінде орташа балы 77,92 бірлікті құрады. 100 балл, одан жоғары жинақтаған оқушылар саны -4, ол барлық оқушылардың 14,2 % құрап отыр. Табалдырық деңгейіне жетпей отырған оқушылар-4. Ең жоғары балл -112. Ең төменгі балл-19. Негізгі пәндерден мектеп бойынша: Қазақстан тарихы пәнінен орташа балы 14,5; математикалық сауаттылық 9,07; оқу сауаттылығы 13,7. Бейіндері бойынша: математика, екінші пәні физиканы 9 оқушы таңдаған, орташа балдары 2 оқушыда 15 балға дейін алынып, табалдырық деңгейіне жетпеген. Бейіні бойынша биология, екінші пәні химия таңдағаны-4 оқушы, оның табалдырық деңгейіне жетпегені-4. Бейіндік пәні қазақ әдебиеті, 2-ші пән тарихты таңдағаны-3 оқушы, 1-оқушы табалдырық деңгейінен төмен алған. Ең төменгі балл математикадан-3, химия-4,биология-4, АҚЗ-5. Оқу жылының қорытындысымен 11 сынып бітірушілерінің білім сапасы 48,8 %. Негізгі орта, жалпы орта білім берудің жалпы білім беретін оқу бағдарламаларын меңгеру білім алушылардың міндетті қорытынды аттестаттауы негізінде «Алтын белгі» аттестаты мен «Алтын белгі» белгісінің -3 иегерлері (Айсин Ж-104; М.Амантай (93 балл), Б.Надим (109) балдар жинақтады. 1 оқушы ( А.Жақсылыкова) үздік аттестат алып, ҰБТ –да жинақтаған балы 87; бейіні бойынша математика пәнінен табалдырық деңгейіне жетпеді.

***Н.Г. Иванов орта мектебі*** бойынша (*мектеп директоры А.Рыскельдин*) 11 оқушыдан қатысқаны 11 оқушы, қатысым 100 % құрады. Орташа балл 81,63 бірлік, былтырғымен салыстырғанда орташа балы **(-0,7)** бірлікке төмендеген. 100 балдан жоғары жинақтаған 3 оқушы. Қорытынды аттестаттау негізінде жалпы орта білім берудің жалпы білім беретін оқу бағдарламаларын «Алтын белгі» аттестаты мен «Алтын белгі» белгісінің иегерлері Сапарова Аймекен, Кәдірхан Диана, Қойшыбек Аягөз, Төлеухан Шыңғысхан. 100 балдан төмен жинағандар Төлеухан Ш.Қ (70), Қойшыбек А.Т (77). Сапарова А (120), Кәдірхан Д (107) балл жинақтады. Үздік аттестат иегері Татевосян Т.М (122 балл) жинақтады. Үміткерлердің жыл бойы жинақтаған орташа балл деңгейі 120-дан жоғары болды. Оқу жылының қорытындысы бойынша білім сапасы 54,5 %. Табалдырық деңгейіне жетпей отырған 1 оқушы. Ең төменгі балл-43. Ең жоғары балл -120 балл. Негізгі пәндерден орташа балдары Қазақстан тарихы 14,8; математикалық сауаттылық 10,7; оқу- сауаттылығы бойынша 13,5 бірлік. Негізгі пәні бойынша математикалық сауаттылығы бойынша және бейіні бойынша география-математика пәнін таңдаған оқушы -(Қ.Өмірзақұлы, математика пәні бойынша табалдырық деңгейіне жетпеген. Бейіні бойынша география-д.ж тарихы пәнінен табалдырық деңгейіне жетпеген (А.Асқар). биология-1, география-1, математика-1 табалдырық деңгейге жетпеген.

***Ш.Уалиханов орта мектебі*** бойынша (*директоры Б.Шаимов)* 20 оқушыданқатысқаны-12, қатысым 60 % құрайды. Орташа балл деңгейі 80 бірлік. былтырғымен салыстырғанда **(+7,85)** бірлікке жоғарлады. 100 балдан жоғары жинақтаған оқушы-5. Ең жоғары балл-129, ең төменгі балл 25. Табалдырық деңгейіне жетпеген-4 оқушы. Негізгі пәндерден орташа балл деңгейлері 14,2; 10,9; 14 балл. Негізгі пәндер бойынша: Қазақстан тарихы, математикалық сауаттылық пәндерінен -1 оқушы (Бірман Н) табалдырық деңгейіне жетпеген. Бейіні бойынша пәндерден орташа балдары табалдырық деңгейінен төмен жинақтаған -4 оқушы (математика-физика); таңдағаны-6 оқушы. Бейіндік пән биология-химия, таңдағаны-5, оның ішінде химия пәнінен 2 оқушы табалдырық деңгейінен төмен жинақтаған. Қорытынды аттестаттау негізінде жалпы орта білім берудің жалпы білім беретін оқу бағдарламаларын үздік меңгерген 3 оқушы Аңсағанқызы Нұрай(122б), Сенбекқызы Мәдина (119б), Қожабекова Аягөз (79б) балл жинақтады. Бейіні бойынша математика пәнінен А.Қожабекова табалдырық деңгейіне жетпеді. Оқу жылының қорытындысымен білім сапасы 45 % көрсетті.

***Қ.Топаев орта мектебі*** бойынша (*директоры Н.Жақсылықов*) 19 оқушыдан ҰБТ –ға қатысқаны -6 оқушы, 31,5 % қатысу деңгейі. Орташа балы-80,33. Былтырғымен салыстырғанда орташа балы **(+5,16)** бірлікке жоғарлаған. Ең төменгі балл 52, ең жоғары 112. Табалдырық деңгейіне жетпеген оқушы жоқ. Қорытынды аттестаттау негізінде жалпы орта білім берудің жалпы білім беретін оқу бағдарламаларын 3 бітіруші « Алтын белгі» аттестаты мен «Алтын белгі» белгісінің иегерлері болып табылды. Рахымжан Гүлбағда; Бақыт Жанайым, Қазымбек Кұлпынай. Бітірушілер 112; 103; 65 балл жинақтады. Негізгі пәндерден орташа балдары 14,8; 10,5; 15,5; бейіні бойынша (биология-география 2 оқушы таңдаған, 1 оқушы орташа балдары табалдырық деңгейіне жетпейді; биология-химия-1; деңгейден төмен. Бейіні бойынша дүние жүзі тарихы-география, ағылшын тілі-дүние жүзі тарихы, математика-физика пәндерінен орташа балдары 17-34 аралығында. Оқу жылының қорытындысымен білім сапасы 31,6 % құрады.

***Қаратүбек орта мектебі***бойынша *(директоры Г.Садвакасов*) 20 оқушыдан 7 қатысып, қатысым 35 % құрады. Орташа балы 81,71 бірлікті құраса; былтырғымен салыстырғанда орташа балы **(+3,21)** бірлікке жоғарлады. Негізгі пәндерден орташа балдары 14,7; 12,8; 13,4 бірлікті құрады. Бейіні бойынша биология-география-3 оқушы таңдаған, 1-і (Б.Сәрсен) география пәнінен -1 балл жинақтады, 1-і биология пәнінен табалдырық деңгейінен төмен жинақтаған. Ағылшын тілі-дүние жүзі тарихы пәндерінен 2-оқушының 1-і (Г.Әбдібай) дүние жүзі тарихы пәнінен 1 балл жинақтады. Қорытынды аттестаттау негізінде жалпы орта білім берудің жалпы білім беретін оқу бағдарламаларын 3 бітіруші «Алтын белгі» аттестаты мен «Алтын белгі» белгісінің иегерлері болып табылды. Олар: Жөкен Аружан (113 б); Ғазез Бекзат(111),Әбдібай Гүлдариға (76) балдар жинақтады. Ең жоғары балл-113,ең төмен балл-37. Оқу жылының қорытындысымен білім сапасы 40 % құраған.

***Жанкелдин орта мектебі*** бойынша (*мектеп директоры А.Кабенова*). барлық 5 оқушыдан ҰБТ-ға қатысқаны 5, ол 100 % құрады. Орташа балл деңгейі 70,20 бірлікті құрап, былтырғымен салыстырғанда **(-7,8)** бірлікке төмендеді. Ең жоғары балл-82. Негізгі пәндер бойынша 12,2; 8,6; 16,4 орташа балдар жинақтады. Бейіні бойынша дүние жүзі тарихы-география пәндерін 3 оқушы таңдаған, 1-і (А.Асылбек) д.ж тарихынан табалдырық деңгейіне жетпеген; физика-математика пәндерін 1 оқушы таңдаған, табалдырық деңгейіне жетпеген (Жақия Д). Оқу жылының қорытындысымен білім сапасы 40 % құрап отыр.

***Қ.Жармағанбетов орта мектебі*** бойынша (*мектеп директоры С.Аубакиров*) 11 сыныпты 3 оқушы бітірді, ҰБТ тапсыруға тілек білдірген оқушылар болмады. Оқу жылының қорытындысымен білім сапасы 100 %

***М.Дулатов орта мектебі***бойынша (*директоры М.Жетпісбай*) қатысым 41,6 %, 12 оқушыдан-5 қатысты; орташа балы 66,40. Былтырғымен салыстырғанда орташа балы **(+ 22 бірлікке**) жоғарлады. Ең жоғары балл 87, ең төмен 52. Барлық жинаған орташа балл бойынша табалдырық деңгейіне жетпеген оқушылар жоқ. Негізгі пәндерден бітірушілердің орташа балдары Қ.тарихы-8,6; Мат.сауаттылық-7,4; Оқу сауаттылығы-13,6; таңдауы бойынша пәндерінен (дүние жүзі тарихы, география-1 оқушы таңдап, табалдырық деңгейіне жетпеді (Қияқбай Қ), қазақ әдебиеті мен дүние жүзі тарихын таңдаған оқушы д.ж орташа балы деңгейден төмен. (Үмітқали Б). Оқу жылының қорытындысымен білім сапасы 41,7 % құрады.

***А.Байтұрсынов орта мектебі*** бойынша (*мектеп директоры С.Сейілханова*) қатысқаны-3 оқушы, барлығы бітіргені-7, қатысу 42,8 %. Орташа балл деңгейі 51,33. Былтырғы оқу жылы ҰБТ-ға қатысқан оқушылар болмады. 3 оқушыдан 2 оқушы барлық жинақтаған балдар есебінен табалдырық деңгейіне жетпеді. Ең жоғары-59, ең төмен-46 балл.

Негізгі пәндерден (7,33; 7,66; 11,6) орташа балдар жинақтады. Бейіні бойынша қазақ әдебиеті, д.ж тарихын таңдаған-2 оқушы, оқушылар табалдырық деңгейіне осы пәндерден жетпеді. Биология мен химия пәндерін таңдаған-1 оқушы (Д.Есболатова), тиісті балдарын алмады. Оқу жылының қорытындысымен білім сапасы 42,9 % көрсетті.

***Албарбөгет орта мектебі*** бойынша *(директоры Қ.Иманбаев*) қатысқаны 6,

барлығы 11 оқушы. Қатысым 54,5 %. Орташа балы 66,33; былтырғымен салыстырғанда (**-7,55**) бірлікке төмендеді. Қорытынды аттестаттау негізінде жалпы орта білім берудің жалпы білім беретін оқу бағдарламаларын 2 бітіруші (Т.Канат, С.Сейдағали) үздік аяқтады. Ең жоғарғы балл 113. Ең төменгі балл 43. Табалдырық деңгейіне жетпеген 1 оқушы (А.Мүсілім). Негізгі пәндер бойынша алынған балдар (11,5; 9,83; 14,5). Бейіні бойынша биология-география таңдаған-3 оқушы, табалдырық деңгейіне жетпеген-2. Ағылшын тілі –д.ж тарихын -1 оқушы таңдап, табалдырық деңгейіне жетпеген (Қанат Т). Математика-физика -1 оқушы таңдаған, табалдырық деңгейіне жетпеген (Ә.Қозыбай).

***Амангелды орта мектебі*** бойынша *(директоры А.Бейсенбеков*) қатысқаны 8, барлығы 8 оқушы ( қатысуы 100 %), орташа балы 49,75. Былтырғымен салыстырғанда орташа балл деңгейі **( -52,7)** бірлікке төмендеді. Ең жоғары балл 93, ең төмен -26. Табалдырық деңгейіне жетпеген-3 оқушы. Негізгі пәндер бойынша орташа балл деңгейі (9,62; 4,37; 13,8), математикалық сауаттылығы бойынша (4,37) орташа балы ең төменгі дәрежеде. Бейіні бойынша (қазақ әдебиеті- д.ж тарихы бойынша 4 оқушы таңдаған, 4-і де табалдырық деңгейіне жетпеген. Д.ж тарихы-география пәндерінен -2, табалдырық деңгейіне 1 оқушы (Т.Жақсылық) жетпеген. Оқу жылының қорытындысымен білім сапасы мектеп бойынша 62,5 %. Былтырғы оқу жылы ең жоғары көрсеткіш көрсеткен мектеп қатарында болса, ағымдағы жылы ең төменгі көрсеткіші бар мектеп қатарында.

***Қонқабаев орта мектебі*** бойынша *(мектеп директоры М.Қонқабаев*) ҰБТ-ге 10 оқушыдан 2 қатысқан, ол барлық оқушылардың 20 % құраған. Орташа балл деңгейі 87,00 бірлікті құрап, былтырғымен салыстырғанда **(+8**) бірлікке жоғарлаған. Оқу жылының қорытындысымен білім сапасы 30 % құрады. Қорытынды аттестаттау негізінде жалпы орта білім берудің жалпы білім беретін оқу бағдарламаларын «Алтын белгі» аттестатына және «Алтын белгі» белгісіне үміткер Жағыпар Диляра **-**113 балл жинақтады. Ең жоғары балл 113. Ең төменгі 61. Негізгі пәндерден орташа балдары 13,5; 11,5; 17 балл. Бейіні бойынша пәндерден (қазақ әдебиеті-д.ж тарихы пәндерін таңдаған оқушы (Н.Жұматай) табалдырық деңгейіне жетпеді.

***С.Мауленов* *орта мектебі*** бойынша (*директоры О.Нурекина*) барлығы 5 оқушы, қатысқаны-2. Қатысымы 40 %. Орташа балы 71,5 бірлікті құрап, былтырғыдан **(-15,5)** бірлікке төмендеді. Білім сапасы оқу жылының қорытындысы бойынша 60 % құрады. Қорытынды аттестаттау негізінде жалпы орта білім берудің жалпы білім беретін оқу бағдарламаларын үздік аяқтаған Ақылбекова Эльвира. Барлық жинақтаған орташа балы-75. Математикалық сауаттылығы бойынша оқушы төмен 5 балл жинақтады. Негізгі пәндерден орташа балдары 15; 5,5; 15; Бейіндері бойынша (физика-математика, биология-география) пәндерінен балдары 16-21 аралығында.

***Қ.Қойдосов орта мектебі*** (*директоры Т.Ахметов*) қатысқаны 1 оқушы, ол 12,5% 8 оқушыдан-1); тест қорытындысы бойынша (орташа балы 86,0 бірлікті құрап, ҰБТ-2016 (61,67) салыстырғанда **(+24,33 бірлікке**) жоғарлады; Табалдырық деңгейіне бітірушілер барлық пәндерден жетті. Негізгі 3 пәндерінен жинақтаған орташа балдары 19; 13; 17 балл, бейіні бойынша (д.ж тарихы, Адам. Қоғам.Заң) пәндерінен 13-24 балл аралығында алынды. Білім сапасы оқу жылының қорытындысымен 37,5% құрады.

***Ғ.Қайырбеков орта мектебі*** бойынша *(мектеп директорының м.а М.Ахатова)* ҰБТ-ге 12 оқушыдан 4 қатысты, ол барлық бітірушілердің 33,3 % қатысу деңгейін көрсетті. Орташа балл деңгейі 74,0 бірлікті құрап. Былтырғымен салыстырғанда **(+23**) бірлікке жоғары. Ең жоғары балл-119; ең төмен 49. Негізгі пәндерінен жинақтаған орташа балдары 11,5; 10,7; 14,7 балдар. Қазақстан тарихы, математикалық, оқу сауаттылығы бойынша табалдырық деңгейіне жетпеген -2 оқушы (Ж.Кенжебай, А.Дуйсенбай), бейіндері бойынша (биология-химия таңдаған оқушы(А.Нургалиева табалдырық деңгейіне жетпеді. Барлық оқушылардың оқу жылының қорытындысы бойынша білім сапасы 41,7 % құрады.

Ұлттық бірыңғай тестілеуді даярлық жөніндегі іс-шаралар жоспары мен Іс-қимыл Жоспары уакытында бекітілді. Жоспар бойынша білім беру бөлімі тарапынан 5 рет, білім беру ұйымдарымен 6 рет аралық сынақтары алынды. Ұлттық бірыңғай тестілеу барысында оқушылармен, мектеп бітірушілермен, ата-аналармен өздерін ұстау тәртібі туралы нұсқаулықтар таратылып, педагогикалық кеңестерде талқыланды. Сонымен қатар мектепті үздік бітіруші түлектер «Қостанай-Достық» білім орталығында оқу-жаттығуларына қатысып, аудан орталығында «Алтын белгі» үміткерлерін екі жетілік оқыту жұмыстары жүргізілді. 5-ші аралық сынаққа -95 бітіруші қатысып, қатысым 48,9 % құраған. Аудан бойынша орташа балл 100,9 бірлікті құрады. ҰБТ-2017 ж қорытындылары осы көрсеткіштен төмен болды. Мемлекеттік қорытынды аттестаттау мен жоғары оқу орындарына түсу үшін тілек білдірген оқушылар үшін ҰБТ дайындық және өткізу бойынша нормативті-құжаттары білім беру ұйымдарына тегіс жеткізілді. Жергілікті жердің қоғамдық денсаулық сақтау басқармасы, аудандық ішкі істер бөлімі, аудандық аурухана, білім беру бөлімінің 2017 жылғы 20 маусымда № 126 бірлескен бұйрығы шығарылып, мектеп бітірушілерін тестілеу пунктіне дейін және одан кері тасымалдау, қатысушылардың тұратын, тамақтанатын орындарының санитарлық-гигиеналық нормасын сақталуы қамтамасыз етілді. № 815 тестілеу пунктінде 5 аудиториясында бейнебақылау, дәліздерде 2 ұялы телефон тұншықтырғыш орнатылды. Білім беру бөлімінің қызметкерлерінен кезекшілік тобы құрылып, жалпы жұмыстары ұйымдастырылды. Ұлттық бірыңғай тестілеуді өткізу үшін Білім және ғылым министрлігінің өкілдері (7 адам) және жергілікті жердің мемлекеттік комиссиясы (5 адам) бірге тиянақты жұмыстарын атқарды. Сонымен қатар шағым комиссиясы жұмыстарын ҰБТ –дан кейін келесі 2017 жылдың 23 маусым күні сағат 13-ке дейін жалғастырды. Түлектерден түскен шағымдар болған жоқ. Жангелдин ауданы бойынша 2017 жылғы ұлттық бірыңғай тестілеу ұйымдасқан түрде өткізіліп, нәтижесінде орташа балы 74,26 бірлікті құрады.

**ҰБТ-2017 ж ҚОРЫТЫНДЫЛАРЫ:**

1.ҰБТ қатысушылардың үлесінің деңгейі: 2017 жылғы қатысу былтырғы 2016 жылмен салыстырғанда ( + 4,35% ) жоғарлады.

2.2017 жылғы ҰБТ қатысушылардың үлесі: Н.Г.Иванов, Жангелдин, Амангелді орта мектептеріне келді ( 100 %), ал бітірушілердің қатысуы төмен болған Қ.Қайдосов (12,5 %), А.Қонқабаев (20 %) орта мектептеріне келді.

3.Бітірушілермен ҰБТ –да негізгі пәндерден алынған 5-балға дейін жетпеген бітірушілер саны-15; бейіні бойынша 15 балға жетпегендер саны-50.

4.ҰБТ -2017 ж қорытындысы бойынша жақсы көрсеткіштерімен А.Қонқабаев, Қ.Қайдосов, Қаратүбек орта мектептерінің бітірушілері көрінді.

5.ҰБТ –да төменгі көрсеткішке ие болған мектептер: Амангелді, А.Байтұрсынов, М.Дулатов орта мектептері.

6.ҰБТ -2017 ж орташа балл көрсеткіші (2017 ж-74,26) деңгейге жоғарлап, 2016 ж-70,62 орташа балымен салыстырғанда ( + 3,64) бірлікке жоғарлады.

7. 100 балл және одан да жоғары алған бітірушілер үлесі 2016 ж-11 болса,

2017 ж-21-ге артып, 10 балаға айырмашылығы байқалды.

8**.** Қорытынды аттестаттау негізінде жалпы орта білім берудің жалпы білім беретін оқу бағдарламаларын **«Алтын белгі» аттестаты және «Алтын белгі» белгісіне** 14 бітіруші ие болды.

ҰБТ-2016 ж 2 бітіруші озат белгілерін қорғаса, ҰБТ-2017 ж 14 иегерлерінің 10 иегері 100 балдан жоғары алды.

9. 8 бітіруші үздік аттестатқа иеленсе, оның 3-і ( Сенбекқызы М, ААңсағанқызы Н-Ш.Уалиханов ОМ, Татевосян Т-Н.Г.Иванов ОМ) 100 балдан жоғары жинақтады.

**ҰСЫНЫСТАР***:*

1. 2017 жылғы ұлттық бірыңғай тестілеу қорытындыларын ағымдағы жылдың тамыз педагогикалық кеңестерде талдасын, қорытынды аттестаттау нәтижелерімен салыстыру мектеп басшыларына тапсырылсын.
2. Оқушыларға бағаларын көтермелеп қоюдың жолдарын талдап, кемшіліктерді анықтау арқылы пән мұғалімдерінің сапалық құрамына талдау жасалсын.
3. «Алтын белгі» аттестаты және «Алтын белгі» белгілерінің, үздік бітірушілердің нәтижелері бойынша салыстырмалы талдауы жасалсын.

**Нәтижелі жұмыстың қорытындысын білім беру бөліміне 2017 жылдың 05 қыркүйегіне дейін тапсыру мектеп басшыларына жүктелсін.**

**Жангелдин ауданы бойынша 2016-2017 оқу жылының Ұлттық бірыңғай тестілеу нысанында білім алушылардың қорытынды аттестаттауының нәтижелерін бағалау**

**Итоги единого национального тестирования за 2016-2017 учебный год по Жангельдинскому району**